smcproject/ml-wiki-sentences huggingface dataset:
ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Deathly_Hallows_%E2%80%93_Part_2
ഹാരി പോട്ടർ ചലച്ചിത്ര പരമ്പരയിലെ എട്ടാം ചിത്രമാണ് ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 .
ഹാരി പോട്ടർ ആന്റ് ദ ഡെത്‌ലി ഹാലോസ് പാർട്ട് - 1ന്റെ തുടർച്ചയായ ഈ ചിത്രം ഇതേ പേരിലുള്ള ജെ.കെ. റൗളിംഗ് നോവലിന്റെ ചലച്ചിത്രാവിഷ്കാരത്തിന്റെ രണ്ടാം ഭാഗം കൂടിയാണ്.
ഡേവിഡ് യേറ്റ്സ് സംവിധാനവും സ്റ്റീവ് ക്ലോവ്സ് രചനയും നിർവഹിച്ചിരിക്കുന്നു.
ഡേവിഡ് ഹെയ്മാൻ , ഡേവിഡ് ബാരോൺ , ഹാരി പോട്ടർ നോവലിസ്റ്റ് കൂടിയായ ജെ.കെ. റൗളിംഗ് എന്നിവർ നിർമ്മിച്ച ഈ ചിത്രം വിതരണത്തിനെത്തിച്ചത് വാർണർ ബ്രോസ് ആയിരുന്നു.
വോൾഡമോട്ടിനെ നശിപ്പിക്കാനുള്ള ഹാരിയുടെ നീക്കങ്ങളുടെ തുടർച്ചയാണീ ചിത്രം.
ഹാരി പോട്ടർ പരമ്പരയുടെ അവസാന ഭാഗം കൂടിയാണീ ചലച്ചിത്രം.
അഭിനേതാക്കൾ ഡാനിയൽ റാഡ്ക്ലിഫ് - ഹാരി പോട്ടർ റൂപെർട്ട് ഗ്രിന്റ് - റോൺ വീസ്‌ലി എമ്മ വാട്സൺ - ഹെർമിയോണി ഗ്രേഞ്ചർ ഹെലേന ബോൺഹാം കാർട്ടർ - ബെലാട്രിക്സ് ലെസ്ട്രേഞ്ച് റോബി കോൾട്രാൻ - റുബിയസ് ഹാഗ്രിഡ് വാർവിക്ക് ഡേവിസ് - ഫിലിയസ് ഫ്ലിറ്റ്വിക്ക് റാൽഫ് ഫിയെൻസ് - ലോർഡ് വോൾഡമോട്ട് മൈക്കൽ ഗാംബോൺ - ആൽബസ് ഡംബിൾഡോർ ടോം ഫെൽട്ടൺ - ഡ്രാകോ മാൽഫോയ് ബ്രെൻഡൻ ഗ്ലീസൺ - അലസ്റ്റർ മാഡ്-ഐ മൂഡി ഗ്യാരി ഓൾഡ്മാൻ - സിറിയസ് ബ്ലാക്ക് ജോൺ ഹർട്ട് - ഗാരിക് ഒളിവാൻഡർ റിച്ചാർഡ് ഗ്രിഫിത്ത്സ് - വെർനോൺ ഡഴ്സ്ലീ റൈസ് ഇഫാൻസ് - സെനോഫിലസ് ലൗഗുഡ് ജേസൺ ഇസാക്സ് - ലൂസിയസ് മാൽഫോയ് അലൻ റിക്മാൻ - സെർവിയസ് സ്നേപ് ഫിയോണ ഷാ - പെറ്റൂണിയ ഡഴ്സ്ലീ ബിൽ നൈഹി - റഫസ് സ്ക്രിംഗിയോർ തിമോത്തി സ്പാൾ - പീറ്റർ പെറ്റിഗ്ര്യൂ ഡേവിഡ് ത്യൂലിസ് - റീമസ് ലൂപിൻ ജൂലീ വാൾട്ടേഴ്സ് - മോളി വീസ്‌ലി അവലംബം പുറംകണ്ണികൾ ഔദ്യോഗിക വെബ്സൈറ്റ് ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 ഇന്റർനെറ്റ് മൂവി ഡാറ്റാബേസിൽ ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 ഓൾമുവീയിൽ റോട്ടൻ ടൊമാറ്റോസിൽ നിന്ന് ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 ബോക്സ് ഓഫീസ് മോജോയിൽ നിന്ന് ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 'ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2 Archived 2012-10-18 at the Wayback Machine .
നംബേഴ്സിൽ
ദേവി ഇംഗ്ലീഷ് വിലാസം https://ml.wikipedia.org/wiki/Devi
സ്ത്രൈണ ഭാവത്തിലുള്ള ദൈവത്തെ അഥവാ ദേവതകളെ കുറിക്കുന്ന സംസ്കൃത പദമാണ് ദേവി അഥവാ മഹാദേവി .
ഭഗവതി എന്ന വാക്കും പലപ്പോഴും ഇതിന് പകരമായി ഉപയോഗിച്ച് വരുന്നു.
( ദേവനാഗരി : देवी ; ഇംഗ്ലീഷ് :Devi) .
പ്രധാനമായും ഹിന്ദുമതത്തിലെ ശാക്തേയ സമ്പ്രദായത്തിലെ ജഗദീശ്വരിയായ ആദിപരാശക്തിയെ കുറിക്കാൻ ദേവി എന്ന പദം ഉപയോഗിക്കാറുണ്ട്.
മഹാമായ, ജഗദംബ, മഹേശ്വരി എന്നീ വാക്കുകൾ ദേവിയെ ഉദ്ദേശിച്ചു ഉപയോഗിക്കുന്നവയാണ്.
ആദിപരാശക്തിയുടെ വിവിധ ഭാവങ്ങളായ ധാരാളം ദേവി സങ്കല്പം കാണപ്പെടാറുണ്ട്.
പരാശക്തി, ദുർഗ്ഗ, ഭുവനേശ്വരി , ഭദ്രകാളി, മഹാകാളി , മഹാലക്ഷ്മി, മഹാസരസ്വതി, പാർവതി , ത്രിപുരസുന്ദരീ, അന്നപൂർണേശ്വരി, സപ്തമാതാക്കൾ, ദശ മഹാവിദ്യകൾ, നവദുർഗ്ഗ, അഷ്ടലക്ഷ്മിമാർ  എന്നീ വിവിധ ഭാവങ്ങളിൽ ആരാധിക്കാറുണ്ട്.
ദേവീഭാഗവതം, ദേവീമാഹാത്മ്യം എന്നിവ ദേവിയുടെ മാഹാത്മ്യകഥകൾ വർണ്ണിക്കുന്ന ഹൈന്ദവ ഗ്രന്ഥങ്ങൾ ആണ്.
ഗ്രീക്ക് പുരാണങ്ങളിലും ദേവിമാരെ കാണാം.
അവലംബം ↑ Archived 2011-09-12 at the Wayback Machine .
Devi, The Mother Goddess: An Introduction by Devdutt Pattanaik.
ISBN 81-871-1145-3
ഹിബാകുഷ A hibakusha of Hiroshima, symptomatic nuclear burns; the pattern on her skin is from the kimono she was wearing at the moment of the flash.
ഹിരോഷിമയിലും നാഗസാക്കിയിലും ഉണ്ടായ അണുബോംബുവിസ്ഫോടത്തെ അതിജീവിച്ച് യാതന അനുഭവിച്ചുവരുന്ന വ്യക്തികളെയാണ് ഹിബാകുഷ എന്ന ജാപ്പനീസ് വാക്കു കൊണ്ട് അർത്ഥമാക്കുന്നത്.
കൂടാതെ ബോംബുകളിൽ നിന്നുള്ള വികിരണം ഏറ്റ വ്യക്തികളെ സൂചിപ്പിക്കാനും ഈ വാക്ക് ഉപയോഗിച്ചുവരുന്നുണ്ട്.
അറ്റോമിക് ബോംബ് സർവൈവേഴ്സ് റിലീഫ് ലോ താഴെപ്പറയും പ്രകാരം ഹിബാകുഷളെ നിർവ്വചിയ്ക്കുന്നു.
ബോംബിന്റെ പതനസ്ഥലത്തിന്റെ കേന്ദ്രഭാഗത്തു നിന്നും ഏതാനും കിലോമീറ്ററുകൾ മാത്രംഅകലെയായിരിയ്ക്കുകയോ; പതനകേന്ദ്രത്തിന്റെ രണ്ടു കിലോമീറ്റർ ചുറ്റളവിൽ സ്ഫോടനത്തെ ത്തുടർന്നു രണ്ട് ആഴ്ച പെട്ടിരിയ്ക്കുകയോ; അണുവികിരണത്തിനു വിധേയരാകുകയോ; ഗർഭാവസ്ഥയിൽ മേൽപ്പറഞ്ഞ സ്ഥലത്തു പെട്ടുപോകുകയോ ചെയ്താൽ ഹിബാകുഷ എന്ന് ആ ആളിനെ വിശേഷിപ്പിയ്ക്കാവുന്നതാണ്.
ഗുരുതരമായി പൊള്ളലേറ്റ സുമിത്തേരു തനിഗുച്ചി എന്ന ബാലികയുടെ ചിത്രം .1946 ൽ ഒരു അമേരിയ്ക്കൻ ഭടൻ പകർത്തിയത്.
2014 മാർച്ച് 31 പ്രകാരമുള്ള ജപ്പാൻ സർക്കാരിന്റെ കണക്കനുസരിച്ച് 192,719 വ്യക്തികൾ കെടുതി അനുഭവിയ്ക്കുന്നവരായുണ്ട് .
ഇതിൽ 1% പേർ വികിരണം മൂലം ഉള്ള ദുരിതം അനുഭവിയ്ക്കുന്നവരാണെന്നും റിപ്പോർട്ട് ചൂണ്ടിക്കാട്ടുന്നു.
പുറം കണ്ണികൾ Nagasaki Archive Archived 2021-11-18 at the Wayback Machine .
White Light/Black Rain official website Archived 2008-06-05 at the Wayback Machine .
(film) Voices of the survivors from Hiroshima and Nagasaki Voice of Hibakusha "Eye-witness accounts of the bombing of Hiroshima" Hibakusha, fifteen years after the bomb (CBC TV news report) Virtual Museum Archived 2005-04-10 at the Wayback Machine .
"Hibakusha testimonies, coupled with photographs, memoirs and paintings, give a human face to the tragedy of the A-bombing. Starting in 1986, the Hiroshima Peace Culture Foundation initiated a project to record hibakusha giving testimonies on video. In each year since, the testimonies of 50 people have been recorded and edited into 20-minute segments per person" The Voice of Hibakusha Atomic Bomb Casualty Commission ABCC Radiation Effects Research Foundation website Archived 2006-10-27 at the Wayback Machine .
"Survival in Nagasaki."
Archived 2018-12-31 at the Wayback Machine .
"Living with a double A-bomb surviving parent."
Archived 2015-05-30 at the Wayback Machine .
"Fight against the A-bomb."
Archived 2016-01-08 at the Wayback Machine .
"Contribute actively to peace."
Archived 2015-07-02 at the Wayback Machine .
Hibakusha Testimonies - Online reprints of published sources including excerpts from the Japan Times.
Archived 2012-10-16 at the Wayback Machine .
Hibakusha Stories "Initiative of Youth Arts New York in partnership with Peace Boat , the Hiroshima Peace Culture Foundation , the United Nations Office for Disarmament Affairs , and New York Theatre Workshop ."
A-Bomb Survivors: Women Speak Out for Peace - Online DVD Testimonies of Hiroshima and Nagasaki Hibakusha with subtitles in 6 different languages.
Archived 2013-01-04 at the Wayback Machine .
ജമ്മു കാശ്മീർ നാഷണൽ കോൺഫറൻസ് ഇംഗ്ലീഷ് വിലാസം https://ml.wikipedia.org/wiki/Jammu_%26_Kashmir_National_Conference
ഇന്ത്യൻ സംസ്ഥാനമായ ജമ്മു-കാശ്മീരിലെ ഒരു പ്രബല രാഷ്ട്രീയ കക്ഷിയാണ് ജമ്മു കാശ്മീർ നാഷണൽ കോൺഫറൻസ് .
സ്വാതന്ത്രസമരക്കാലത്ത് ഷെയ്‌ക്ക് അബ്ദുല്ലയുടെ നേതൃത്വത്തിൽ രൂപം കൊണ്ട ഈ രാഷ്ട്രീയ പാർട്ടി, പല ദശാബ്ദങ്ങളായി സംസ്ഥാനത്തെ തെരഞ്ഞെടുപ്പുരാഷ്ട്രീയത്തിൽ മുഖ്യ കക്ഷിയായി നിലകൊണ്ടു.
പീന്നിട്, ഷെയ്‌ക്കിന്റെ മകനായ ഫാറൂഖ് അബ്ദുല്ല (1981-2002), അദ്ദേഹത്തിന്റെ മകനായ ഒമർ അബ്ദുള്ളയും (2002-2009) പാർട്ടിയെ നയിച്ചു.
2009-ൽ വീണ്ടും ഫാറൂഖ് അബ്ദുല്ല പാർട്ടി പ്രസിഡണ്ടായി.
ജമ്മു കാശ്മീർ നിയമസഭ തിരഞ്ഞെടുപ്പ് 2024 : 42 സീറ്റ് : 23.43 % 2014 : 15 സീറ്റ് : 20.77 % 2008 : 28 സീറ്റ് : 23.07 % 2002 : 28 സീറ്റ് : 28.24 % 1996 : 57 സീറ്റ് : 34.78 % 1987 : 40 സീറ്റ് : 32.98 % 1983 : 46 സീറ്റ് : 47.29 % 1977 : 47 സീറ്റ് : 46.22 % 1972 : 58 സീറ്റ് : 55.44 % 1967 : 8 സീറ്റ് : 17.16 % 1962 : 70 സീറ്റ് : 66.96 %
1965-ൽ ഇന്ത്യൻ നാഷണൽ കോൺഗ്രസ് പാർട്ടിയുമായി ലയിച്ചു .1972-ൽ ഇന്ത്യൻ നാഷണൽ കോൺഗ്രസ് ടിക്കറ്റിൽ മത്സരിച്ച് 58 സീറ്റുകൾ നേടി .
1975-ൽ കോൺഗ്രസ് ബന്ധം ഉപേക്ഷിച്ച് നാഷണൽ കോൺഫറൻസ് പാർട്ടി വീണ്ടും സജീവമായി നാഷണൽ കോൺഫ്രൻസ് മുഖ്യമന്ത്രിമാർ ക്രമനമ്പർ മുഖ്യമന്ത്രി കാലാവധി 03 ഒമർ അബ്ദുള്ള 2024-തുടരുന്നു, 2008-2014 02 ഫാറൂഖ് അബ്ദുള്ള 1996-2002, 1987-1990, 1986-1987, 1983-1984, 1982-1983 01 ഷെയ്ക്ക് അബ്ദുള്ള 1977-1982, 1975-1977 അവലംബം
യസ്ദാനി ബേക്കറി
ദക്ഷിണ മുംബൈയിൽ സ്ഥിതി ചെയ്യുന്ന , പേർഷ്യൻ ശൈലിയിലുള്ള ഒരു ബേക്കറിയാണ് യസ്ദാനി ബേക്കറി.
മുൻപ് ഇതൊരു ഇറാനി കഫേ ആയും പ്രവർത്തിച്ചിരുന്നു.
നിലവിൽ ഈ സ്ഥാപനത്തിൽ ഭക്ഷ്യവസ്തുക്കളുടെ വില്പന ഉണ്ടെങ്കിലും ഭക്ഷണം കഴിക്കുവാനുള്ള സൗകര്യമില്ല.
ഇരുപതാം നൂറ്റാണ്ടിൻ്റെ തുടക്കത്തിൽ നിർമ്മിച്ച ഈ കെട്ടിടം യഥാർത്ഥത്തിൽ ഒരു ജാപ്പനീസ് ബാങ്കായിരുന്നു.
1953-ൽ ഇറാനി ബേക്കറായ സെൻഡ് മെഹർവാൻ സെൻഡ് , ഇറാനിയോടൊപ്പം പങ്കുകച്ചവടമായി ഇവിടെ യസ്ദാനി ബേക്കറി ആരംഭിച്ചു.
ബേക്കറി
ചുവന്ന മേൽക്കൂരയും നീല ചുമരുകളുമുള്ള ഈ കെട്ടിടത്തിൽ ഡീസൽ ഓവനുകളും മാവ് തയ്യാറാക്കുവാനായി വിസ്താരമേറിയ ഒരു മേശയുമുണ്ട്.
പഴയരീതിയിലുള്ള ബ്രഡ്  കട്ടിങ് യന്ത്രമാണ് ഇന്നും ഇവിടെ ഉപയോഗിക്കുന്നത്.
നിരവധി വിദേശ സഞ്ചാരികൾ, പ്രതേകിച്ച് ജർമ്മൻകാർ , യസ്ദാനി ബേക്കറിയിൽ സന്ദർശകരായി വരാറുണ്ട്.
ബൺ-മസ്ക , മുട്ട പഫ്സ് എന്നീ പ്രശസ്ത വിഭവങ്ങൾ കൂടാതെ ആപ്പിൾ പൈ, കാരറ്റ് കേക്ക്, ഇഞ്ചി ബിസ്ക്കറ്റുകൾ, മഫിനുകൾ, ഫോർച്യൂൺ കുക്കികൾ  തുടങ്ങിയവയും ഇവിടെ വിൽക്കപ്പെടുന്നു.
2007 ഡിസംബർ 11-ന് മഹാരാഷ്ട്ര ഗവർണർ എസ്.എം. കൃഷ്ണ അർബൻ ഹെറിറ്റേജ് ആൻഡ് സിറ്റിസൺസ് അവാർഡ് നൽകി ബേക്കറിയെ ആദരിച്ചു.
അവലംബം ചിത്രശാല യസ്ദാനി ബേക്കറിയിലെ ബ്രഡ് കട്ടർ ബ്രഡ് കട്ടർ യന്ത്രത്തിന്റെ വീഡിയോ അർബൻ ഹെറിറ്റേജ് ആൻഡ് സിറ്റിസൺസ് അവാർഡ് ഫലകം
അഗ്നിയ ബാർട്ടോ ഇംഗ്ലീഷ് വിലാസം https://ml.wikipedia.org/wiki/Agniya_Barto
ഒരു സോവിയറ്റ് റഷ്യൻ കവിയും കുട്ടികളുടെ എഴുത്തുകാരിയും ആണ് അഗ്നിയ ബാർട്ടോ ( Russian : А́гния Льво́вна Барто́ , റഷ്യൻ ഉച്ചാരണം: [ˈaɡnʲɪjə ˈlʲvovnə bɐrˈto] ; ഫെബ്രുവരി 17 [ O.S. ഫെബ്രുവരി 4 ] 1906 മോസ്കോ - ഏപ്രിൽ 1, 1981 മോസ്കോ ) .
ആഗ്നിയ റഷ്യയിലാണ് ജനിച്ചത്.
അവർ ഒരു ബാലെ സ്കൂളിലാണു പഠിച്ചത്.
അവർ വ്ലാഡിമിർ മായക്കോവ്സ്കിയേയും അന്ന അഹ് മതോവയേയും അനുകരിച്ച് കവിതകൾ എഴുതാൻ തുടങ്ങി.
അന്നത്തെ അവരുടെ കവിതകൽ എല്ലാം സ്നേഹത്തെയും വിപ്ലവത്തെയും കുറിച്ചായിരുന്നു.
ആഗ്നിയ ഇറ്റലി-റഷ്യൻ  ഇലക്ട്രിക് എഞ്ചിനീയർ, കവിയുമായ പാവൽ ബാർട്ടോയെ വിവാഹം ചെയ്തു.
കുട്ടികളുടെ കവിതകളിൽ ചിലത് അഗ്നി ബാർട്ടോ, പാവൽ ബാർട്ടോ എന്നീ രണ്ട് പേരുകളിൽ പ്രസിദ്ധീകരിച്ചിരുന്നു: പുരസ്കാരങ്ങൾ Order of Lenin Order of the October Revolution Two Orders of the Red Banner of Labour Order of the Badge of Honour Medal "For the Salvation of the Drowning" Order of the Smile (Poland) 1950: Stalin Prize 1972: Lenin Prize 1976: Hans Christian Andersen Award .
ഹോവാർഡ് ഗാർഡ്നർ
പ്രശസ്തനായ അമേരിക്കൻ മനശാസ്ത്രജ്ഞനാണ് ഹോവാർഡ് ഗാർഡ്നർ (ഹോവാർഡ് ഏൾ ഗാർഡ്നർ എന്ന് മുഴുവൻ പേര് — ജനനം:ജൂലൈ  11, 1943) നിലവിൽ ഹാർവാർഡ് സർവകലാശാലയുടെ സീറോ എന്ന പേരിലുള്ള പ്രൊജക്ടിൻറെ സീനിയർ ഡയറക്ടറാണ് ഇദ്ദേഹം.
ബഹുമുഖ ബുദ്ധി സിദ്ധാന്തത്തിലൂടെയാണ് ഇദ്ദേഹം ലോക പ്രശസ്തമായത്.
നൂറിലേറെ ഗവേഷണ പ്രബന്ധങ്ങൾ ഗാർഡ്നർ എഴുതിയിട്ടുണ്ട് കൂടാതെ 30 പുസ്തകങ്ങളും എഴുതി.
ഇവ 30 ലേറെ ഭാഷകളിലേക്ക് വിവർത്തനം ചെയ്തിട്ടുണ്ട്.
1983ൽ പ്രസിദ്ധീകരിച്ച ഫ്രൈംസ് ഓഫ് മൈൻഡ് എന്ന പുസ്തകത്തിലാണ് ബഹുമുഖ ബുദ്ധി സിദ്ധാന്തം അദ്ദേഹം വിശദീകരിച്ചത്.
1943 ജൂലൈ 11ന് പെൻസിൽവാനിയയിലെ സ്കാൻറോണിൽ റാൾഫ് ഗാർഡ്നർ, ഹിൽഡെ ദമ്പതികളുടെ മകനായാണ് ജനിച്ചത്.
രണ്ടാം ലോക യുദ്ധത്തെ തുടർന്ന ജർമ്മനിയിൽ നിന്ന് കുടിയേറിയ ജെർമ്മൻ-ജ്യീഷ് ദമ്പതികളാണ് മാതാപിതാക്കൾ.
ഗുഡ് പ്രൊജക്ട് സ്ഥാപകർ.
ഇടത്തു നിന്ന് വില്യം ദാമൊൺ,  മിഹ് ലയ്  Csikszentmihalyi, ഗാർഡ്നർ ഔദ്യോഗികജീവിതം
ഹാർവാർഡ് സർവകലാശാലയിൽ നിന്ന് 1965 ൽ ബിഎ ബിരുദം പൂർത്തിയാക്കി.
സോഷ്യൽ റിലേഷൻസ് ആയിരുന്നു ബിഎ കോഴ്സിലെ വിഷയം.
പിന്നീട് പ്രശസ്തനായ എറിക് എറിക്സൺറെ കീഴിലായിരുന്നു പഠനം .
റോജർ ബ്രോൺ , ജെറോം ബ്രൂണർ എന്നീ മനശാസ്ത്രജ്ഞരോടൊപ്പവും നെൽസൺ ഗുഡ്മാൻ എന്ന തത്ത്വചിന്തകൻറെയും കൂടെ ജോലി ചെയ്യുന്നതിനിടെ വികാസമനഃശാസ്ത്രത്തിൽ ഹാർവാർഡിൽ തന്നെ പിഎച്ച്ഡി ചെയ്യാൻ അദ്ദേഹം ആഗ്രഹിച്ചു.
തൻറെ പോസ്റ്റ് ജോക്ടറൽ ഫെലോഷിപ്പിനായി നോർമൻ ഗെസ്വിൻഡിനോടു കൂടെ 20 വർഷത്തോളം ബോസ്റ്റൺ അഡ്മിനിസ്ട്രേഷൻ ആശുപത്രിയിൽ ജോലി ചെയ്തു.
1986 ൽ ഹാർവാർഡ് ഗ്രാജ്വേറ്റ് സ്കൂൾ ഓഫ് എജ്യുക്കേഷനിൽ അധ്യാപകനായി ജോലിയാരംഭിച്ചു.1995 മുതൽ  ഗുഡ് വർക്ക് പ്രൊജക്ട് എന്നതിലാണ് ശ്രദ്ധകേന്ദ്രീകരിച്ചുവരുന്നത്.
2000ത്തിൽ ഗാർഡ്നർ , ക്വർട്ട് ഫിഷർ എന്നിവരോടൊപ്പം സഹപാഠികളും ചേർന്ന് ഹാർവാർഡ്ഗ്രാജ്വേറ്റ് സ്കൂളിൽ ' മനസ്സ് , ബുദ്ധി , വിദ്യാഭ്യാസം എന്നീ വിഷയങ്ങളിൽ  ബിരുദാനന്തര ബിരുദ കോഴ്സിന് തുടക്കംകുറിച്ചു.
ലോകത്തു തന്നെ ആദ്യമായിട്ടായിരുന്നു ഇത്തരമൊരു കോഴ്സിൻറെ ആരംഭം.2004 മുതൽ മനസ്സ്, ബുദ്ധി എന്നീ വിഷയങ്ങളിൽ പുസ്തക പ്രസിദ്ധീകരണവും എഴുത്തും സജീവമായി തുടരുന്നു.
അവലംബം അധികവായനയ്ക്ക് {{ cite book }} :  CS1 maint: multiple names: authors list ( link ) Gordon, L. M. (2006).
"The encyclopedia of human development."
Thousand Oaks: Sage Publications, 2, 552-553.
{{ cite book }} :  CS1 maint: multiple names: authors list ( link ) പുറത്തേയ്ക്കുള്ള കണ്ണികൾ The Good Project The Official Howard Gardner Website The Official Website of Multiple Intelligences Theory Project Zero Archived 2016-02-21 at the Wayback Machine .
Faculty Profile Archived 2020-07-14 at the Wayback Machine .
— Harvard Graduate School of Education website Gardner Appearances on C-SPAN C-SPAN
ഹോസ്പിറ്റൽ ഡെ സാന്റ് പൗ ഇംഗ്ലീഷ് വിലാസം https://ml.wikipedia.org/wiki/Hospital_de_Sant_Pau
സ്പെയിനിലെ കാറ്റലോണിയയിലെ ബാഴ്സലോണയിൽ എൽ ഗ്വിനാർഡോയ്ക്ക് സമീപം സ്ഥിതിചെയ്യുന്ന കെട്ടിടമാണ് ഹോസ്പിറ്റൽ ഡെ സാന്റ് പൗ(ഇഗ്ലീഷ്: ഹോസ്പിറ്റൽ ഓഫ് ദ ഹോളി ക്രോസ് ആന്റ് സെന്റ് പോൾ) .
1901 നും 1930 നും ഇടയിലാണ് ഈ കെട്ടിടസമുച്ചയം നിർമ്മിച്ചത്.
കറ്റാലൻ മോഡെർനിസ്മെ ശിൽപ്പിയായ ലുയിസ് ഡൊമെനെക് മൊണ്ടാനർ ആണ് ഈ കെട്ടിടം രൂപകൽപ്പന ചെയ്തത്.
ഈ കെട്ടിടവും പലാവു ഡെ ലാ മ്യൂസിക്ക കറ്റലനയും ചേർത്ത് യുനെസ്കോ ലോകപൈതൃകസ്ഥാനമായി പ്രഖ്യാപിച്ചു.
2009 വരെ ഇത് പൂർണ്ണതോതിൽ പ്രവർത്തിച്ചിരുന്നു.
അടുത്തായി പുതിയ ഹോസ്പിറ്റൽ പ്രവർത്തനമാരംഭിച്ചതോടെയാണ് ഇതിന്റെ പ്രവർത്തനം നിറുത്തിയത്.
പുനരുദ്ധാരണത്തിനുശേഷം ഇവിടം മ്യൂസിയമായും സാംസ്കാരികകേന്ദ്രമായും മാറി.
2014 ലാണ് ഇവിടത്തെ മ്യൂസിയം പ്രവർത്തനമാരംഭിച്ചത്.
ചിത്രശാല പുറത്തേക്കുള്ള കണ്ണികൾ Official website of the present hospital (കറ്റലൻ) (സ്പാനിഷ്) (in Spanish) (ഇംഗ്ലീഷ്) Hospital de Sant Pau Archived 2020-11-26 at the Wayback Machine .
on Gaudí i el Modernisme a Catalunya site.
(കറ്റലൻ) (സ്പാനിഷ്) (in Spanish) (ഫ്രഞ്ച്) (ഇംഗ്ലീഷ്) Official website of the hospital museum Archived 2017-05-24 at the Wayback Machine .
Hospital de la Santa Creu i Sant Pau എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ↑ {{ cite web }} : Missing or empty | title= ( help )
ഹ്യൂസ്റ്റൺ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Houston
അമേരിക്കൻ ഐക്യനാടുകളിലെ നഗരങ്ങളിൽ വച്ച് വലിപ്പത്തിൽ നാലാം സ്ഥാനത്തുള്ളതും ടെക്സസ് സംസ്ഥാനത്തിലെ ഏറ്റവും വലിയ നഗരവുമാണ്‌ ഹ്യൂസ്റ്റൺ (ഉച്ചാരണം /ˈhjuːstən/).
2006ലെ കണക്കെടുപ്പുപ്രകാരം ഈ നഗരത്തിൽ 600 ചതുരശ്രമൈൽ (1,600 കി.മീ²).
പ്രദേശത്ത് 2.14 ദശലക്ഷം ആളുകൾ വസിക്കുന്നു.
ഹാരിസ് കൗണ്ടിയുടെ ആസ്ഥാനവും 5.6 ദശലക്ഷം ജനങ്ങൾ വസിക്കുന്നതും അമേരിക്കയിലെ ഏറ്റവും വലിയ ആറാമത്തെ മഹാനഗര (മെട്രോപ്പോളിറ്റൻ) പ്രദേശവുമായ ഹ്യൂസ്റ്റൺ–ഷുഗർലാൻഡ്–ബേടൗൺ മെട്രോപ്പോളീറ്റൻ പ്രദേശത്തിന്റെ സാമ്പത്തിക കേന്ദ്രവുമാണ്‌ ഹ്യൂസ്റ്റൺ.
1836 ഓഗസ്റ്റ് 30ന്‌ സഹോദരന്മാരായ അഗസ്റ്റസ് ചാപ്പ്മാൻ അല്ലെനും ജോൺ കിർബി അല്ലെനും ബഫല്ലോ ബയൂവിന്റെ തീരപ്രദേശങ്ങളിൽ ഹ്യൂസ്റ്റൻ സ്ഥാപിച്ചു.
1837 ജൂൺ 5ന്‌ ഇതൊരു നഗരമായി ഇൻകോർപ്പറേറ്റ് ചെയ്തു.
ഈ അവസരത്തിൽ അന്നത്തെ ടെക്സസ് റിപ്പബ്ലിക്കിന്റെ പ്രസിഡന്റും നഗരത്തിനു 25 മൈൽ (40 കി.മീ) കിഴക്കായി നടന്ന ജസീന്തോ യുദ്ധം നയിച്ച മുൻ ജനറലുമായ സാം ഹ്യൂസ്റ്റന്റെ നാമം നഗരത്തിനു നൽകുകയായിരുന്നു.
അടിക്കടി വികാസം പ്രാപിച്ചുകൊണ്ടിരുന്ന തുറമുഖ, റെയിൽ വ്യവസായവും 1901 -ലെ എണ്ണ നിക്ഷേപങ്ങൾ കണ്ടെത്തിയതും നഗരത്തിൽ ജനസംഖ്യാപ്രവാഹത്തിനു വഴിതെളിച്ചു.
ഇരുപതാം നൂറ്റാണ്ടിന്റെ മദ്ധ്യത്തോടുകൂടി ലോകത്തെ ഏറ്റവും വലിയ രണ്ടാമത്തെ ആരോഗ്യസം‌രക്ഷണ-ഗവേഷണ സ്ഥാപനങ്ങളുടെ കൂട്ടായ്മയായ ടെക്സസ് മെഡിക്കൽ സെന്റർ , നാസയുടെ മിഷൻ കണ്ട്രോൾ സെന്റർ ജോൺസൺ സ്പേസ് സെന്റർ എന്നിവ ഹ്യൂസ്റ്റണിൽ സ്ഥാപിക്കപ്പെട്ടു.
ഹ്യൂസ്റ്റന്റെ സമ്പദ്‌വ്യവസ്ഥ, ഊർജ്ജ , നിർമ്മാണ, വ്യോമനിർമ്മാണ, സാങ്കേതികത തുടങ്ങിയ മേഖലകളിലുള്ള വിവിധതരം വ്യവസായങ്ങളിൽ അധിഷ്ഠിതമാണ്‌; ഹ്യൂസണിലുള്ളതിനേക്കാൾ ഫോർച്ച്യൂൺ 500 കമ്പനികൾ ന്യൂയോർക്കിൽ മാത്രമാണുള്ളത്.
വാണിജ്യപരമായി, ഹ്യൂസ്റ്റൺ, ഗാമാ വേൾഡ് സിറ്റി എന്ന പേരിൽ അറിയപ്പെടുന്നു.
എണ്ണപ്പാടത്ത് ഉപയോഗിക്കുന്ന ഉപകരണങ്ങൾ നിർമ്മിക്കുന്നതിനുള്ള ഒരു പ്രധാന കേന്ദ്രവുമാണ്‌ ഇത്.
അമേരിക്കൻ ഐക്യനാടുകളിലെ തുറമുഖളിൽ വച്ച്, കൈകാര്യം ചെയ്യുന്ന ചരക്കിന്റെ ഭാരത്തിന്റെ മൊത്തക്കണക്കെടുത്താൽ ഏറ്റവുമധികം ടൺ കൈകാര്യം ചെയ്യുന്ന രണ്ടാമത്തെ തുറമുഖവും, ജലമാർഗ്ഗമുള്ള അന്താരാഷ്ട്ര കാർഗോ ഏറ്റവുമധികം കൈകാര്യം ചെയ്യുന്ന തുറമുഖവുമാണ്‌ ഹ്യൂസ്റ്റൺ തുറമുഖം .
അനേകം സംസ്കാരങ്ങളിൽനിന്നുള്ള ജനങ്ങളുള്ള ഈ നഗരം അനുദിനം വളരുന്ന ഒരു അന്താരാഷ്ട്ര സമൂഹത്തിനും വേദിയാണ്‌.
ഇവിടെയുള്ള സാംസ്കാരിക സ്ഥാപനങ്ങൾ വർഷംതോറും 7 ദശലക്ഷം സന്ദർശകരെ ഹ്യൂസ്റ്റൺ മ്യൂസിക് ഡിസ്ട്രിക്റ്റിലേക്ക് ആകർഷിക്കുന്നു.
ദൃശ്യകലകൾക്കും പ്രകടനകലകൾക്കുമുള്ള ഒരു സജീവവേദി മ്യൂസിക് ഡിസ്ട്രിക്റ്റിലുണ്ട് .
വർഷം മുഴുവൻ പ്രധാന പ്രകടനകലകളിലെല്ലാം പ്രദർശനം നടത്തുന്ന ചുരുക്കം ചില അമേരിക്കൻ നഗരങ്ങളിലൊന്നാണ്‌ ഹ്യൂസ്റ്റൺ.
ചരിത്രം സാം ഹ്യൂസ്റ്റൺ
1836 ഓഗസ്റ്റിൽ ന്യൂയോർക്ക് സിറ്റിയിൽനിന്നുള്ള റിയൽ എസ്റ്റേറ്റ് സം‌രംഭകരായ ജോൺ കിർബി അല്ലെനും അഗസ്റ്റസ് ചാപ്മാൻ അല്ലെനും ഒരു നഗരം പടുത്തുയർത്തുക എന്ന ഉദ്ദേശത്തോടെ ബഫല്ലോ ബയൂവിന്റെ കരയിലുള്ള 6,642 ഏക്കർ (27 ച.കി.) സ്ഥലം വാങ്ങിച്ചു.
1836 സെപ്റ്റംബറിൽ പ്രസിഡന്റായി തിരഞ്ഞെടുക്കപ്പെട്ട, ജസീന്തോ യുദ്ധം നയിച്ചതിലൂടെ ടെക്സാസിലെ ജനങ്ങൾക്കു പ്രിയങ്കരനായിത്തീർന്ന ജനറൽ സാം ഹ്യൂസ്റ്റണിന്റെ നാമം നഗരത്തിനു നൽകാൻ സഹോദരന്മാർ തീരുമാനിച്ചു.
1837 ജൂൺ 5ന്‌ ഹ്യൂസ്റ്റൺ ഔദ്യോഗികമായി രൂപം കൊള്ളപ്പെടുകയും ജെയിംസ് സാൻഡേഴ്സ് ഹോൾമാൻ നഗരത്തിന്റെ ആദ്യ മേയറായി ചുമതലയേൽക്കുകയും ചെയ്തു.
അതേ വർഷം തന്നെ ടെക്സസ് റിപ്പബ്ലിക്കിന്റെ താത്കാലിക തലസ്ഥാനവും ഹാരിസ്ബർഗ് കൗണ്ടിയുടെ (നിലവിൽ ഹാരിസ് കൗണ്ടി) ആസ്ഥാനവും ആയി.
1840 -ൽ ബഫല്ലോ ബയൂ വിൽ പുതുതായി സൃഷ്ടിച്ച തുറമുഖത്ത് അവിടുത്തെ ജനങ്ങൾ കപ്പൽഗതാഗതവും ജലമാർഗ്ഗമുള്ള വ്യാപാരവും പ്രോത്സാഹിപ്പിക്കാനായി‍ ഒരു ചേംബർ ഓഫ് കൊമേഴ്സ് സ്ഥാപിക്കുകയും ചെയ്തു.
ഹ്യൂസ്റ്റൺ, 1873 -ൽ ചുറ്റുവട്ടമുണ്ടായിരുന്ന പ്രദേശം
1860 -ഓടുകൂടി ഹ്യൂസ്റ്റൺ പരുത്തി കയറ്റുമതിക്കുള്ള ഒരു വാണിജ്യ റെയിൽപാതാ കേന്ദ്രമായി വളർന്നുകഴിഞ്ഞിരുന്നു.
ടെക്സാസിലെ ഉൾപ്രദേശങ്ങളിൽനിന്നുള്ള റെയില്പാതകൾ ഹ്യൂസ്റ്റണിൽ സന്ധിക്കുകയും അവിടെനിന്ന് ഗാൽവെസ്റ്റണിലെയും ബേമോണ്ടിലെയും തുറമുഖങ്ങളിലേക്കുള്ള റെയിൽപാതകളുമായി ചേരുകയും ചെയ്തിരുന്നു.
അമേരിക്കൻ ആഭ്യന്തരയുദ്ധകാലത്ത് ജനറൽ ജോൺ ബാങ്ക്‌ഹെഡ് മാഗ്രൂഡറുടെ ആസ്ഥാനമായിരുന്നു  ഹ്യൂസ്റ്റൺ.
അദ്ദേഹം അവിടം ഗാൽവെസ്റ്റൺ യുദ്ധത്തിനുള്ള സംഘടനാകേന്ദ്രമാക്കി മാറ്റി.
ആഭ്യന്തരയുദ്ധത്തിനുശേഷം, നഗരത്തിന്റെ ബയൂകൾ കൂടുതൽ വിപുലപ്പെടുത്താനും അങ്ങനെ ഉൾനഗരവും അടുത്ത തുറമുഖമായ ഗാൽവെസ്റ്റണും ഇടയ്ക്കുള്ള വാണിജ്യം വർദ്ധിപ്പിക്കാനുമുള്ള ശ്രമങ്ങൾ ഹ്യൂസ്റ്റണിലെ വ്യവസായികൾ ആരംഭിച്ചു.
1890 -ഓടുകൂടി ഹ്യൂസ്റ്റൺ, ടെക്സാസിലെ റെയില്പ്പാതാ കേന്ദ്രമായിത്തീർന്നു.
1900 -ൽ ഗാൽവെസ്റ്റണിൽ വിനാശകാരിയായ ഒരു ചുഴലിക്കാറ്റ് നാശം വിതച്ചതോടുകൂടി ഹ്യൂസ്റ്റൺ നഗരത്തിനെ ഒരു ആഴജല തുറമുഖമായി വികസിപ്പിക്കാനുള്ള ശ്രമങ്ങൾക്ക് ആക്കം ലഭിച്ചു.
തൊട്ടടുത്ത വർഷം ബേമോണ്ടിനടുത്തുള്ള സ്പിൻഡിൽടോപ് എണ്ണപ്പാടത്ത് എണ്ണ നിക്ഷേപങ്ങൾ കണ്ടുപിടിച്ചതോടുകൂടി ടെക്സസ് എണ്ണവ്യവസായത്തിനും തുടക്കമായി.
1902 -ൽ അന്നത്തെ പ്രസിഡന്റ് തിയോഡോർ റൂസ്‌വെൽറ്റ് ഹ്യൂസ്റ്റൺ കപ്പൽച്ചാലിനായി ഒരു ദശലക്ഷം ഡോളർ അനുവദിച്ചു.
1910 -ഓടുകൂടി നഗരത്തിന്റെ ജനസംഖ്യ മുൻ ദശബ്ദത്തിന്റേതിൽനിന്ന് ഇരട്ടിയായി, 78,800 ആയിത്തീർന്നു.
നഗരത്തിന്റെ ഒരു അവിഭാജ്യഘടകമായ ആഫ്രിക്കൻ-അമേരിക്കക്കാർ മൊത്തം ജനസംഖ്യയുടെ മൂന്നിലൊന്നോളം (23,929) ഉണ്ടായിരുന്നു.
നിർമ്മാണം തുടങ്ങി ഏഴു വർഷത്തിനുശേഷം 1914 -ൽ പ്രസിഡന്റ് വൂഡ്രോ വിൽസൺ ഔദ്യോഗികമായി ഹ്യൂസ്റ്റൺ തുറമുഖം തുറന്നുകൊടുത്തു.
1930 -ഓടുകൂടി ഹ്യൂസ്റ്റൺ ടെക്സാസിലെ ഏറ്റവും ജനവാസമുള്ള നഗരവും ഹാരിസ് ഏറ്റവും ജനവാസമുള്ള കൗണ്ടിയുമായിത്തീർന്നു.
ഹ്യൂസ്റ്റൺ കപ്പൽച്ചാൽ
രണ്ടാം ലോകമഹായുദ്ധം തുടങ്ങിയതോടുകൂടി തുറമുഖത്ത് കച്ചവടം കുറയുകയും കപ്പൽഗതാഗതം നിർത്തിവക്കപ്പെടുകയും ചെയ്തു.
എന്നിരുന്നാലും, യുദ്ധം നഗരത്തിനു വാണിജ്യപരമായി ഏറെ പ്രയോജനം നൽകി.
പെട്രോളിയത്തിനും കൃത്രിമ റബ്ബറിനുമുള്ള ആവശ്യകത വർദ്ധിച്ചതിനാൽ കപ്പൽച്ചാലിന്റെ ഓരത്ത് ധാരാളം എണ്ണശുദ്ധീകരണശാലകളും വൻകിട നിർമ്മാണശാലകളും നിർമ്മിക്കപ്പെട്ടു.
ഒന്നാം ലോകമഹായുദ്ധകാലത്ത് നിർമ്മിക്കപ്പെട്ട എല്ലിംഗ്ടൺ ഫീൽഡ് , ബൊംബാർഡിയർമാർക്കും നാവിഗേറ്റർമാർക്കുമായുള്ള ഒരു പരിശീലനകേന്ദ്രമായി പുനഃസജ്ജീകരിച്ചു.
1945ൽ എം.ഡി. ആൻഡേഴ്സൺ ഫൗണ്ടേഷൻ ടെക്സസ് മെഡിക്കൽ സെന്റർ സ്ഥാപിച്ചു.
യുദ്ധത്തിനുശേഷം ഹ്യൂസ്റ്റൺ സമ്പദ്‌വ്യവസ്ഥ തുറമുഖാധിഷ്ഠിധമായിരുന്നു.
1948ൽ ഹ്യൂസ്റ്റൺടെ ചുറ്റുമുള്ള ചില പ്രദേശങ്ങൾക്കൂടി കൂട്ടിച്ചേർത്ത് സിറ്റിയുടെ വലിപ്പം ഇരട്ടിച്ചു.
1950ൽ എയർകണ്ടീഷനിംഗിന്റെ ലഭ്യത കൂടുതൽ കമ്പനികളെ ഹ്യൂസ്റ്റണിലേക്ക് മാറാൻ പ്രേരിപ്പിക്കുകയും അത് നഗരത്തിന്റെ സാമ്പത്തിക അഭിവൃദ്ധിക്കും അതുപോലെ നഗരത്തിന്റെ സമ്പദ്‌വ്യവസ്ഥ ഊർജ്ജമേഖലയിലേക്ക് ഊന്നാനും ഹേതുവായി.
ബോയിങ് 747 SCA സ്പേസ് ഷട്ടിൽ ചുമ്മന്നുകൊണ്ട് ജോൺസൺ സ്പേസ് സെന്ററിനു മുകളിലൂടെ പറക്കുന്നു
രണ്ടാം ലോകമഹായുദ്ധകാലത്തെ തദ്ദേശീയ കപ്പൽനിർമ്മാണവ്യവസായത്തിന്റെ പുരോഗതിയും നഗരത്തിലെ വ്യോമ-ബഹിരാകാശ വ്യവസായത്തിനു തറക്കല്ലിട്ടുകൊണ്ട് 1961 -ൽ ആരംഭിച്ച നാസയുടെ "മാൻഡ് സ്പേസ്ക്രാഫ്റ്റ് സെന്റർ"  എന്ന സ്ഥാപനവും (1973ൽ ലിൻഡൺ ബി. ജോൺസൺ സ്പേസ് സെന്റർ എന്നു പുനഃനാമകരണം ചെയ്തു) ഹ്യൂസ്റ്റൺ നഗരത്തിന്റെ പുരോഗതിക്ക് ആക്കം കൂട്ടി .
1965 -ൽ തുറന്ന, ലോകത്തിലെ ആദ്യത്തെ ഇൻഡോർ ഗോളകയുള്ള (Dome) കായിക സ്റ്റേഡിയമായ ആസ്ട്രോഡോം , " ലോകത്തിലെ എട്ടാമത്തെ മഹാദ്ഭുതം എന്നറിയപ്പെടുന്നു.
1970കളുടെ അവസാനത്തോടെ റസ്റ്റ് ബെൽറ്റ് പ്രദേശത്തുനിന്നുള്ള ജനങ്ങൾ ടെക്സസിലേക്ക് കൂട്ടമായി കുടിയേറ്റം നടത്തിയതിന്റെ ഫലമായി ഹ്യൂസ്റ്റൺ ജനസംഖ്യ കുതിച്ചുയർന്നു.
അറബികളുടെ എണ്ണ ഉപരോധം മൂലം പുതുതായൈ സൃഷ്ടിക്കപ്പെട്ട പുതിയ തൊഴിലവസരങ്ങൾ തേടിയായിരുന്നു ഇവരുടെ ടെക്സാസിലേക്ക് കുടിയേറ്റം
1980 കളുടെ പകുതിയോടുകൂടി എണ്ണവില ഇടിഞ്ഞതോടുകൂടി ജനസംഖ്യാവർദ്ധനയും പെട്ടെന്നുതന്നെ നിന്നു.
1986 -ലെ ചലഞ്ചർ ദുരന്തത്തോടുകൂടി ബഹിരാകാശവ്യവസായവും പ്രതിസന്ധിയിലായി.
1980 -കളുടെ അവസാനം ഹ്യൂസ്റ്റണ്‌ സാമ്പത്തികത്തകർച്ചയുടേതായിരുന്നു.
മുൻപത്തെ സാമ്പത്തികത്തകർച്ചകളിൽനിന്ന് പാഠമുൾക്കൊണ്ട്, 1990 മുതൽ എണ്ണവ്യവസായത്തിലുള്ള ശ്രദ്ധ കുറച്ച് വ്യോമ-ബഹിരാകാശ മേഖലകളിലും ജൈവസാങ്കേതികതയിലും ശ്രദ്ധ കേന്ദ്രീകരിച്ച് സമ്പദ്‌വ്യവസ്ഥ വൈവിധ്യവത്കരിക്കാനുള്ള ശ്രമങ്ങൾ ഹ്യൂസ്റ്റൺ തുടങ്ങി.
1997 -ൽ ലീ പി. ബ്രൗൺ ഹ്യൂസ്റ്റണ്ടെ ആദ്യ ആഫ്രിക്കൻ അമേരിക്കൻ മേയറായി തിരഞ്ഞെടുക്കപ്പെട്ടു.
ജൂൺ 2001 -ൽ ഉഷ്ണമേഖലാ കൊടുങ്കാറ്റ് ആലിസൺ 37 inches (940 മി.മീ) മഴ ഹ്യൂസ്റ്റണ്ടെ പ്രദേശങ്ങളിൽ ചൊരിഞ്ഞതുമൂലം നഗരത്തിന്റെ ചരിത്രത്തിലെ ഏറ്റവും വലിയ വെള്ളപ്പൊക്കമുണ്ടാവുകയും അതുമൂലം ടെക്സസിനു ശതകോടിക്കണക്കിനു ഡോളറിന്റെ നഷ്ടം ഉണ്ടാകുകയും ചെയ്തു.
20 പേരുടെ മരണത്തിന്‌ ഇടയാക്കിയ പ്രസ്തുത കൊടുങ്കാറ്റിനുശേഷം അയല്പ്പക്കങ്ങളും സമൂഹങ്ങളും ഏറെ മാറി.
അതേ വർഷം ഡിസംബർ അവസാനത്തോടുകൂടി ഹ്യൂസ്റ്റൺ കേന്ദ്രീകരിച്ച് പ്രവർത്തിച്ചിരുന്ന ഊർജ്ജക്കമ്പനിയായ എൻറോൺ കമ്പനിപ്രവർത്തനത്തിലെ കൃത്രിമത്വങ്ങളെക്കുറിച്ചുള്ള അന്വേഷണമധ്യേ നിലം‌പതിച്ചു.
ഓഗസ്റ്റ് 2005 -ൽ കത്രീന ചുഴലിക്കാറ്റിൽനിന്ന് ഏതാണ്ട് ഒന്നരലക്ഷം ന്യൂ ഓർലീൻസ് നിവാസികൾക്ക് ഹ്യൂസ്റ്റൺ അഭയം നൽകി.
ഒരു മാസത്തിനുശേഷം, ഏതാണ്ട് 2.5 ദശലക്ഷം ഹ്യൂസ്റ്റൺ നിവാസികൾ റീത്താ ചുഴലിക്കാറ്റ് ഭയന്ന് പലായനം ചെയ്തു.
ഗൾഫ് തീരത്ത് ആഞ്ഞടിച്ച് ചുഴലിക്കാറ്റ് ഹ്യൂസ്റ്റൺ പ്രദേശത്ത് കാര്യമായ നാശനഷ്ടമൊന്നുമുണ്ടാക്കിയില്ലെങ്കിലും ഇതിന്റെ സമയത്തുണ്ടായ പലായനം അമേരിക്കൻ ഐക്യനാടുകളുടെ ചരിത്രത്തിലെ ഏറ്റവും വലിയ നാഗരിക ഒഴിപ്പിക്കലായിരുന്നു.
ഭൂമിശാസ്ത്രം നിറം കൊണ്ടുള്ള അടയാളപ്പെടുത്തലോടുകൂടിയ ഹ്യൂസ്റ്റൺ നഗരത്തിന്റെ ചിത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, ഹ്യൂസ്റ്റൺന്റെ മൊത്തം വിസ്തീർണ്ണം 601.7 ചതുരശ്രമൈൽ ആണ്‌ (1,558.4 കി.മീ²); ഇതിൽ 579.4 ചതുരശ്ര മൈൽ (1,500.7 കി.മീ²) കരയും 22.3 ചതുരശ്ര മൈൽ (57.7 കി.മീ²) ജലവുമാണ്‌.
ഹ്യൂസ്റ്റണിലെ ഭൂരിഭാഗം ഭൂപ്രദേശങ്ങളും സ്ഥിതി ചെയ്യുന്നത് ഗൾഫ് തീരദേശ സമതലങ്ങളിലാണ്‌ .
ഇവിടെയുള്ള സസ്യജാലമേഖലകൾ മിതോഷ്ണ കാലാവസ്ഥാ പുല്പ്രദേശങ്ങളും വനങ്ങളുമാണ്‌.
നഗരത്തിന്റെ ഭൂരിഭാഗവും നിർമ്മിച്ചത് വനം തെളിച്ച് അവിടെയും, ചതുപ്പുകൾക്കും പുല്പ്രദേശങ്ങൾക്കും മേലെയുമാണ്‌.
ഹ്യൂസ്റ്റൺന്റെ ചുറ്റുപ്രദേശങ്ങളിൽ ഇത്തരം ഭൂപ്രദേശങ്ങൾ ഇന്നും കാണാൻ സാധിക്കും.
പരന്ന ഭൂപ്രദേശവും നാഗരികതയുടെ പ്രസരവും മൂലം വെള്ളപ്പൊക്കത്തെ നേരിടുന്നത് ഇവിടെ ഒരു പതിവ് ദുഷ്കര പ്രവൃത്തിയാക്കി മാറിയിരിക്കുന്നു.
ഹ്യൂസ്റ്റൺ ഡൗണ്ടൗൺ സമുദ്രനിരപ്പിൽനിന്ന് 50 അടി (15 മീ) ഉയരത്തിൽ മാത്രമായാണ്‌ സ്ഥിതി ചെയ്യുന്നത്, ഏറ്റവും ഉയർന്ന വടക്കുപടിഞ്ഞാറൻ ഹ്യൂസ്റ്റൺ 125 അടീ (38 മീ) ഉയരത്തിൽ മാത്രവും.
ഒരു കാലത്ത് ഹ്യൂസ്റ്റൺ ഭൂഗർഭജലത്തെ ആശ്രയിച്ചിരുന്നു, എന്നാൽ ഭൂമി താഴുന്നതിനാൽ ഹ്യൂസ്റ്റൺ തടാകത്തിൽനിന്നും കൊൺറോ തടാകത്തിൽനിന്നുമുള്ള ജലത്തെ ആശ്രയിക്കാൻ ഇന്ന് നഗരം നിർബന്ധിതമായിരിക്കുന്നു.
ഹ്യൂസ്റ്റൺ നഗരത്തിലൂടെ നാലു ബയൂകൾ കടന്നുപോകുന്നുണ്ട്.
ഇതിൽ ബഫല്ലോ ബയൂ ഡൗണ്ടൗണിലൂടെയും ഹ്യൂസ്റ്റൺ കപ്പൽച്ചാലിലൂടെയും കടന്നുപോകുന്നു.
ഇതിനു മൂന്നു കൈവഴികളുണ്ട്: ഹൈറ്റ്സ് പ്രദേശത്തുനിന്ന് ഡൗണ്ടൗണിലേക്കൊഴുകുന്ന വൈറ്റ് ഓക്ക് ബയൂ ; ടെക്സസ് മെഡിക്കൽ സെന്ററിന്റെ വശത്തുകൂടി ഒഴുകുന്ന ബ്രെയ്സ് ബയൂ; ദക്ഷിണ ഹ്യൂസ്റ്റണിലും ഡൗണ്ടൗൺ ഹ്യൂസ്റ്റണിലുമൊഴുകുന്ന സിംസ് ബയൂ.
കപ്പൽച്ചാൽ ഗാൽവെസ്റ്റണും കടന്ന് ഗൾഫ് ഓഫ് മെക്സിക്കോയിലേക്ക് നീണ്ടിരിക്കുന്നു.
ഭൂഗർഭശാസ്ത്രം കാലാവസ്ഥ ജൂൺ 2001ലെ ഉഷ്ണമേഖലാ കൊടുങ്കാറ്റ് ആലിസൺ ആഞ്ഞടിച്ചശേഷം അലെൻസ് ലാൻഡിങ് പ്രദേശം
ഹ്യൂസ്റ്റണിലെ കാലാവസ്ഥയെ സദാ ഈർപ്പമുള്ള ഉപോഷ്ണമേഖലാ കാലാവസ്ഥ എന്നു തരംതിരിച്ചിരിക്കുന്നു.
( കോപ്പൻ കാലാവസ്ഥാ വിഭാഗീകരണ രീതിയനുസരിച്ച് Cfa ).
വസന്തകാലത്തെ അശനിവർഷങ്ങൾ ഈ ഭാഗത്ത് ചുഴലിക്കാറ്റുകളെ ആകർഷിക്കുന്നു.
ഇവിടെ സാധാരണയായി വീശുന്ന തെക്കൻകാറ്റും തെക്കുപടിഞ്ഞാറൻ കാറ്റും ഇങ്ങോട്ടേയ്ക്ക് മെക്സിക്കോ മരുഭൂമിയിൽനിന്ന് ചൂടും മെക്സിക്കോ ഉൾക്കടലിൽനിന്ന് ഈർപ്പവും കൊണ്ടുവരുന്നു.
വേനൽക്കാലത്ത് 90 °F (32 °C) നു മുകളിലുള്ള താപനില സാധാരണമാണ്‌.
ശരാശരി 99 ദിവസം താപനില 90 °F (32 °C) നു മുകളിൽ രേഖപ്പെടുത്താറുണ്ട്.
എന്നാൽ അധികമായി നിലനിൽക്കുന്ന ഈർപ്പം ചൂട് കൂടുതൽ തോന്നിക്കാൻ ഇടവരുത്തുന്നു.
വേനൽക്കാലത്ത് രാവിലെ ശരാശരി 90 ശതമാനവും ഉച്ചകഴിഞ്ഞ് 60 ശതമാനവും ആപേക്ഷിക ആർദ്രത രേഖപ്പെടുത്താറുണ്ട്.
ഇവിടെ വീശുന്ന ഇളംകാറ്റ് ചില തീരപ്രദേശങ്ങളിലൊഴിച്ച് മറ്റൊരിടത്തും ചൂടിൽനിന്ന് പ്രത്യേകിച്ചൊരു ആശ്വാസവും നൽകാറില്ല.
ചൂടുമായി രമ്യപ്പെടാൻ ആളുകൾ എല്ലാ വാഹനങ്ങളിലും വീടുകളിലും തന്നെ ശീതീകരണികൾ ഉപയോഗിക്കുന്നു.
1980ൽ ഹ്യൂസ്റ്റൺ "ലോകത്തിലെ ഏറ്റവും എയർകണ്ടീഷൻഡ് സിറ്റി" എന്ന് അറിയപ്പെട്ടിരുന്നു.
വേനൽക്കാലത്ത് ഉച്ചകഴിഞ്ഞ് ഇടയ്ക്കിടെ വീശുന്ന അശനിവർഷങ്ങൾ ഇവിടെ സാധാരണമാണ്‌.
ഇവിടെ രേഖപ്പെടുത്തിയ ഏറ്റവും കൂടിയ താപനില രണ്ടായിരാമാണ്ട് സെപ്റ്റംബർ 4ആം തീയതി രേഖപ്പെടുത്തിയ 109 °F (43 °C) ആണ്‌.
ഹ്യൂസ്റ്റണിൽ ശീതകാലത്ത് പൊതുവേ മിതോഷ്ണ കാലാവസ്ഥയാണ്‌‌.
ഏറ്റവും തണുപ്പുള്ള ജനുവരി മാസത്തിലെ ശരാശരി ഉയർന്ന താപനില 63 °F (17 °C) ഉം ശരാശരി താഴ്ന്ന താപനില 45 °F (7 °C) ഉം ആണ്‌.
മഞ്ഞുവീഴ്ച അപൂർവ്വമായേ ഉണ്ടാവാറുള്ളൂ.
ഏറ്റവും അവസാനമായി ഇവിടെ മഞ്ഞുകാറ്റടിച്ചത് 2004 ഡിസംബർ 4ന്‌ ആയിരുന്നു.
ഹ്യൂസ്റ്റണിൽ രേഖപ്പെടുത്തിയ ഏറ്റവും കുറഞ്ഞ താപനില 1940 ജനുവരി 23ന്‌ രേഖപ്പെടുത്തിയ 5 °F (−15 °C) ആണ്‌.
ഹ്യൂസ്റ്റണിൽ പ്രതിവർഷം ശരാശരി 54 ഇഞ്ച് മഴ ലഭിക്കാറുണ്ട്.
മഴ പലപ്പോഴും നഗരത്തിന്റെ പല ഭാഗങ്ങളിലും വെള്ളപ്പൊക്കത്തിനു കാരണമാകാറുണ്ട്.
ഹ്യൂസ്റ്റണിലെ ഓസോൺ അളവ് വളരെ കൂടുതലാണ്‌.